Fyribyrging av smittu við koronavirus COVID-19 COVID-19 er ein nýggj sjúka, sum kemst av smittu við koronavirus. Tað hevur stóran týdning, at øll taka ábyrgd av at fyribyrgja smittuspjaðin av COVID-19 í Føroyum. Um øll taka ábyrgd og fylgja leiðreglum frá myndugleikunum, kunnu vit seinka og minka um smittuspjaðingina. Á henda hátt vóna myndugleikarnir, at færri verða smittaði og at vit sleppa undan einum ógvusligum trýsti á heilsuskipanina. Fyribyrging av smittuspjaðing snýr seg serliga um at verja tey eldru og veiku í okkara landi, tí hesin bólkur er meira útsettur við smittu av COVID-19. Sjúkueyðkennini fyri COVID-19 kunnu vera fepur, hosti, trupulleikar í andaleiðini, høvuðpína, eymir vøddar og andaneyð.